La Societat de Responsabilitat Limitada (SRL), més coneguda com a Societat Limitada (SL), i la Societat Limitada Nova Empresa (SLNE) són societats mercantils de tipus capitalista amb personalitat jurídica pròpia independent a la dels seus socis o sòcies.
Aquest tipus social és adequat per a la petita i mitjana empresa ja que limita la responsabilitat dels socis al capital social aportat i els tràmits necessaris per a la seva constitució són senzills i econòmics.
Aquestes dues societats es diferencien, pel que fa al procés de constitució, en el termini.
En el cas de l'SLNE és de 48 hores, mentre que en el de l'SL és necessita més temps per a la seva tramitació.
Això és degut a què l'SL necessita que el Registre Mercantil Central acrediti que el nom proposat pels socis estigui disponible, és a dir que no estigui ja utilitzat per una altra societat.
En canvi, la denominació social en l'SLNE està formada pel nom i cognoms dels socis més un codi alfanumèric que assegura que la certificació de la denominació social s'obtingui de forma immediata.
Una vegada us heu decidit a constituir una Societat Limitada podreu realitzar telemàticament des de l'Oficina de Gestió Empresarial (OGE) tots els tràmits necessaris de les diferents administracions.
Primer de tot, heu de sol·licitar cita prèvia a l'OGE, per internet o al 012, des d'on us podem ajudar a realitzar els passos següents:
Prèviament a la firma, caldrà que dipositeu el capital social en una entitat financera.
Aquesta emetrà una certificació que us caldrà aportar el dia de la cita amb el notari.
La realització d'aquestes gestions des de l'OGE us estalviarà:
En la mateixa visita també podreu fer altres tràmits necessaris per realitzar l'activitat: la comunicació d'obertura de centre de treball, els registres relacionats amb les indústries i la seguretat industrial, agraris o sanitaris, registre de marca, etc. Si voleu, podeu veure tota la documentació i tramitació necessària des de la Cerca Guiada de Tràmits.
En el cas que vulgueu desenvolupar la vostra activitat en un local o establiment, cal que comproveu prèviament si l'activitat és compatible amb els usos urbanístics determinats en el pla d'usos del municipi on la vulgueu dur a terme.
Un cop que heu comprovat que l'activitat s'hi pot dur a terme, cal que sol·liciteu la llicència municipal a l'ajuntament.
Si hi heu de realitzar obres, haureu de demanar-hi també la llicència d'obres corresponent.
Diversos tràmits relacionats amb el centre de treball:
Amb la Llei 23/2015, de 21 de juliol, Ordenadora de la Inspecció de Treball i Seguretat Social, les empreses ja NO estan obligades a legalitzar i tenir un llibre de visites a cada centre de treball.
Un cop presa la decisió de contractar un nou treballador, i abans que aquest s'incorpori a l'empresa, us heu d'adreçar a l'oficina de la Tresoreria de la Seguretat Social que correspongui al domicili de l'empresa per a regularitzar el contracte davant l'administració a través dels tràmits que es descriuen a continuació:
Abans de realitzar cap tràmit, és recomanable que us assessoreu i feu un pla d'empresa.
La xarxa Catalunya Emprèn ofereix serveis gratuïts d'informació i orientació, assessorament, formació i suport a la consolidació entre d'altres.
Aquests s'ofereixen a través d'entitats distribuïdes per tot Catalunya.